b'\n_START_ARTICLE_\nMySQL\n_START_SECTION_\nKasutusvaldkonnad\n_START_PARAGRAPH_\nMySQL on tuntud kasutuse poolest veebirakendustes, toimides LAMP-platvormi andmebaasikomponendina. Selle populaarsus on tihedalt seotud PHP programmeerimiskeele populaarsusega, mida tihti kombineeritakse MySQL-iga ning millele on pandud h\xc3\xbc\xc3\xbcdnimi D\xc3\xbcnaamiline Duo. Veebis ja raamatutes on viiteid nende kombinatsioonile lihtne leida ("PHP and MySQL for Dummies", "PHP and MySQL Bible", "Sams Teach Yourself PHP and MySQL" jne)._NEWLINE_Paljudes raamatutes on v\xc3\xa4idetud, et MySQL-i on kergem \xc3\xb5ppida ja kasutada kui paljusid teisi andmebaasiprogramme. N\xc3\xa4iteks "PHP and MySQL for Dummies" v\xc3\xa4idab, et kasutajal on v\xc3\xb5imalik MySQL-ist lahkuda kas k\xc3\xa4suga Exit v\xc3\xb5i Quit, ehkki see vastab t\xc3\xb5ele ka paljude teiste andmebaasiprogrammide kohta.'